OpenLLM-France/wikimedia huggingface dataset:
# Menezioù Aoures

Ar menezioù Aoures a zo un aradennad-venezioù 200 km hirder ha 90 km ledander e reter Aljeria e-lec'h e vev ar bobl Chaoui, Berbered anezhe. Ar rannvro-se a oa dija anavezet en Henamzer, anvet e oa neuze Aurasius Mons e berbereg latinekaet, ar pezh a dalv Menezioù Melen-du. Ar menezioù Aoures a zo lodenn reter ar menezioù Atlas. Ar menez brasañ eus aradennad an Aoures a zo Chelia a zo 2329 metrad uhelder. E rannvro Aoures ez eus un aradennad-venezioù met ivez plaenennoù. Bez’ ez eus eno ur ganol biz e-lec'h emañ ar rinier anvet Oued Abiod. Yen-tre e vez ar goañv er menezioù-se, an temperatur a ya betek -18 °C. Met eno e vez tomm-tre en hañv, gallout a ra mont betek 50 °C en disheol. Bras-tre eo an treuzkemmoù temperadur er rannvro-se. Temperadur an hañv a zo etre 30 °C hag 38 °C.
# Menezioù Wilhelmina

Ar Menezioù Wilhelmina, pe Wilhelminagebergte en izelvroeg, zo menezioù e Surinam.
# Menezioù Cill Mhantáin

Menezioù Cill Mhantáin (Sléibhte Chill Mhantáin en iwerzhoneg, Wicklow Mountains e saozneg) zo un hollad menezioù e gevred Iwerzhon. En em astenn a reont war lodenn greiz kontelezh Cill Mhantáin ha betek ar c'hontelezhioù a zo tro-dro : Ceatharlach, Loch Garman ha Dulenn. Ar menez uhelañ eo Log na Coille (Lugnaquilla) gant 925 metr uhelder, hag an eil uhelañ eo Mullach Cliabháin (Mullaghcleevaun) gant 847 metr uhelder.
E-kreiz ar venezieg emañ Park Natur Menezioù Cill Mhantáin, savet e 1991, gant un ti-degemer evit ar weladennerien e Gleann Dá Loch (Glendalough), un draoñienn ma'z eus aspadennoù eus ur manati eus ar VI$^{vet}$ kantved.
# Menezioù Olimpek

Ar Menezioù Olimpek (saozneg: Olympic Mountains) zo menezioù e stad Washington e gwalarn SUA, el Ledenez Olimpek .

## Liammoù diavaez

a vo kavet e Wikimedia Commons.
# Menezioù Roc'hellek

Ar Menezioù Roc'hellek (Rocky Mountains pe Rockies e saozneg, Montagnes Rocheuses e galleg) zo un aradennad venezioù e kornôg Norzhamerika. En em astenn a ra a-hed ouzhpenn 4 800 km eus Mec’hiko betek Alaska, dre ar Stadoù Unanet ha Kanada. Ar Menez Elbert, e Colorado, eo ar menez uhelañ, pa dap 4 401 metr a-us live ar mor. Ar Menez Robson (3 954 m) eo ar menez uhelañ e Kanada. Er Menezioù Roc'hellek e kaver meur a bark broadel, da skouer Park broadel Yellowstone ha kreizennoù sportoù goañv.

## Stêrioù zo o eien er Menezioù Roc'hellek
### Diazad pleg-mor Mec'hiko (meurvor Atlantel)

* ar stêr Arkansas ;
* ar stêr Missouri ;
* ar Río Grande ;
* ar stêr Platte ;
* ar stêr Yellowstone.

### Diazad ar meurvor Habask

* ar stêr Colorado ;
* ar stêr Columbia ;
* ar stêr Fraser ;
* ar stêr Green ;
* ar stêr Salmon ;
* ar stêr San Juan ;
* ar stêr Snake ;
* ar stêr Yukon.

### Diazad ar meurvor Arktek

* ar stêr Athabasca ;
* ar stêr Liard ;
* stêr ar Peoc'h ;
* ar stêr Saskatchewan ;
* ar stêr Bow.
a vo kavet e Wikimedia Commons.
# Menezioù Torres del Paine

Menezioù Torres del Paine zo menezioù en Andoù Chile, e proviñs Última Esperanza, e rannvro Magallanes.
# Louisa Nécib

Louisa Nécib, itron Cadamuro abaoe 2016, bet ganet d'an 23 a viz Genver 1987 e Marselha (Bouches-du-Rhône, Bro-C'hall), a zo ur velldroaderez etrebroadel c'hall, kreizerez he fost war an dachenn.

## Liamm diavaez

* Louisa Nécib war lec'hienn Kevread mell-droad Bro-C'hall.
a vo kavet e Wikimedia Commons.

## Notennoù ha daveennoù

* ↑ Dimezet eo d'ar melldroader etrebroadel aljerian Liassine Cadamuro-Bentaïba abaoe penn-kentañ miz Mezheven.
# Louise

Louise zo un anv-badez gallek hag a vez roet d'ar merc'hed, deuet diwar an anv Louis; en alamaneg ha saozneg e vez roet ivez. Klotañ a ra gant Loeiza e brezhoneg.

## Stummoù all

* Louisa, Louison.
* Marie-Louise

## Yezhoù

* Loeiza e brezhoneg.
* Lovisa e svedeg
* Luisa en italianeg ha spagnoleg
* Luise en alamaneg
* Luigia en italianeg

## Tud
### Louise
#### Sentezed

* Louise de Marillac, anvet da santez en 1934, diazezerez Compagnie des Filles de la Charité.
* Louise-Thérèse de Montaignac de Chavance, leanez, anvet da wenvidigez en 1990, diazezerez ar Pieuse Union des Oblates du Cœur de Jésus.

#### Priñsezed

* Louise Breizh-Veur, anv meur a briñsez saoz;
* Louise ar Rouantelezh-Unanet, anv meur a briñsez saoz.

#### XVvet kantved

* Louise de Savoie (1462-1503), gwenvidigez c'hall, nizez d'ar roue Loeiz XI.

#### XVIvet kantved

* Louise de Savoie (1476-1531), mamm ar roue gall Frañsez Iañ.
* Louise Labbé ( 1524 -1566 ), barzhez c'hall, eus Lyon,
* Louise Borgia, merc'h da Cesare Borgia

#### XVIIvet kantved

* Louise de La Vallière, serc'h d'ar roue gall Loeiz XIV.
* Louise de Kéroual (1649 -1734 ), serc'h d'ar roue saoz Charlez II .
* Louise-Marie de Gonzague, priñsez c'hall, rouanez Pologn
* Louise zu Mecklenburg (1667-1721), priñsez alaman, rouanez Danmark

#### XVIIIvet kantved

* Louise Breizh-Veur (1724 – 1751), priñsez saoz, rouanez Danmark ha Norge
* Louisa Breizh-Veur (1749-1768)
* Louise Augusta Danmark (1771 - 1843) .

#### XIXvet kantved

* Anne-Louise Germaine de Staël, anavezet evel Madame de Staël, skrivagnerez c'hall.
* Louise d'Orléans, merc'h d'ar roue gall Louis-Philippe, pried da Léopold Iañ Belgia.
* Louise Ackermann (1813-1890), barzhez c'hall
* Louise von Hessen-Kassel (1817–1898), prinsez alaman ha rouanez Danmark
* Louise d'Artois (1819 - 1864), priñsez c'hall
* Louise Michel (1830 -1905 ), emsaverez c'hall.
* Louise von Salomé, anavezetoc'h evel Lou Andreas-Salomé (1861-1937)
* Louise Weber, gwir anv ar gorollerez c'hall La Goulue (1866-1929).

#### XXvet - XXIañ kantved

* Louise Brooks, aktorez stadunanat
* Louise Mountbatten (1889-1965), rouanez Sveden
* Louise de Vilmorin, skrivagnerez c'hall
* Louise Weiss, emsaverez c'hall.
* Rosa Louise McCauley Parks, anavezetoc'h evel Rosa Parks
* Louise Bourgeois (1911 - 2010), arzourez
* Louise Glover, aktorez saoz
* Louise, anv micher ar ganerez saoz Louise Redknapp
Hag ivez:
* Madonna Louise Ciccone, anavezetoc'h evel Madonna (kanerez), kanerez stadunanat
* Suzanne Louise Marie Marion, anavezetoc'h evel Suzy Solidor, kanerez c'hallek
* Louise Edlind Friberg, aktourez ha politikourez svedat
* Anv-stourm Violette Szabo (1921-1945), lazhet gant an Nazied.

## Filmoù

* Thelma and Louise gant Ridley Scott (1991); Susan Sarandon an hini a zo Louise er film.

## Sonerezh

* Louise, c'hoarigan gant Gustave Charpentier (1900)
* Louise Attaque, laz-seniñ rock gall.

## Lec'hanvadurezh

* Louise, e Manitoba, e Kanada.
* Lake Louise, anv meur a lec'h.

## Pennadoù kar

* Louis
* Marie-Louise
# Louise Borgia

Louise Borgia pe Louise Borgia de Candia et d'Albret de Châtillon-Limoges, pe Louise de Valentinois ( 17 a viz Mae 1500-1553) a oa ur briñsez c'hall, merc'h da Cesare Borgia ha da Charlotte d'Albret.

## He buhez

Ganet e oa d'ar 17 a viz Mae 1500. He zad a oa mab d'ar pab Alesant VI ha da Giovanna de Candia, kontez dei Cattanei, lesanvet Vannozza Cattanei. He mamm Charlotte d'Albret a oa merc'h da Alain d'Albret, dug Guyenne, ha da Françoise de Bretagne (Françoise de Blois), Beskontez Limoges, Kontez Périgord hag Itron Châlus. Louise a oa bugel nemetañ Cesare Bogia hervez al lezenn, eus e eured gant Charlotte, met un dek bennak a lezvreudeur ha lezc'hoarezed he devoa.
Dugez Valentinois e oa suo jure adalek marv he zad Cesare Borgia en 1507, pa oa tost da 7 vloaz, e seziz Viana (Nafarroa), ma oa ar brezelour o stourm evit e dad-kaer Yann III Navarra. Ha suo jure e oa ivez Dame de Chalus, un titl deuet dezhi eus he mamm Charlotte d'Albret.

## Dimezioù

Div wech e timezas Louise.
* E 1517, da Louis II de La Tremouille, gouarnour Bourgogn, a voe lazhet en emgann Pavia e 1525, o leuskel un intañvez 24 bloaz;
* E 1530, da Filippo di Borbone, aotrou Borbone-Busset. Mont a rejont da chom da gastell Busset. C'hwec'h bugel o doe.

## Levrlennadur

* Inventaire de la duchesse de Valentinois, Charlotte D'Albret, Edmond Bonnaffé, 1878, A. Quantin (Paris)
* Charlotte d'Albret, femme de César Borgia, et le château de La Motte-Feuilly, Gustave Schlumberger, Paris, Plon ; 1913, extrait de la Revue des deux Mondes (1912)
* De Charlotte d'Albret à George Sand; chroniques du Bas-Berry, Louis Peygnaud Éd. , 1948
# Louisa Ceulemans

Louisa Ceulemans a zo bet ganet d'an 8 a viz Even 1925 e Merksem (Belgia) ha marvet d'an 19 a viz Du 2007.
Mestrc'hoarierez echedoù belgiat.
Kampionez echedoù Belgia (maouezi) e voe e 1955, gant 5/5.
# Louisa Breizh-Veur (1749-1768)

Louisa Breizh-Veur (19 Meurzh 1749 – 13 Mae 1768) a oa ur briñsez saoz, merc'h-vihan da George II ha c'hoar da George III.
Merc'h e oa da Frederick, Priñs Kembre hag Augusta von Sachsen-Gotha. Mervel a reas da 19 vloaz gant an droug-skevent.
# Louise-Joséphine Sarazin de Belmont

Louise-Joséphine Sarazin de Belmont (Versailles, 14 a viz C'hwevrer 1790 – Paris, 9 a viz Kerzu 1870) a oa ul livourez hag ur vaendreserez c'hall.
Gant al livour gall Pierre-Henri de Valenciennes (1750-1819), a gelenne da verc'hed yaouank evit lakaat kresk en e c'hopr, e teskas ar vicher betek 1812 ; er bloaz-se e voe anvet ar c'helenner en École des Beaux-Arts, na zegemere ket ar merc'hed. Betek 1814 e voe harpet gant an impalaerez Joséphine de Beauharnais. Gwarezedez Marie-Caroline de Bourbon-Sicile, dugez Berry e voe pa zistroas Bro-C'hall d'an unpenniezh.
E 1812, a-c'houde kimiad he c'helenner, e tiskouezas al livourez he oberennoù er Salon de peinture et de sculpture e Paris. Diouzh an taolennoù all a lakaas war ziskouez er bloavezhioù da heul e ouzer e veajas kalz dre Europa : Nàpule, Roma ha Sikilia etre 1824 ha 1826, ar Pireneoù e 1831 – er bloaz-se e c'hounezas ur vedalenn a eil renk er Saloñs. E 1834 e livas e Fontainebleau, hag ur vedalenn a gentañ renk a yeas ganti en hevelep bloaz. E 1836 ha 1837 e veajas e Breizh (Naoned, Kastell-Paol hag all).
Pa ne veze ket o veajiñ e kelenne en he labourva e Paris.
E 1841 en em stalias en Italia, ma vevas betek 1865. Ur vedalenn all a c'hounezas er Saloñs e 1861, evit div daolenn a ziskoueze forum Roma, an eil diouzh ar beure hag eben da serr-noz. Ul levr sinet ganti a voe embannet e 1859, en enor d'ur vignonez dezhi. Tri bloaz goude he distro da Bariz e kinnigas hec'h oberennoù diwezhañ er Saloñs e 1868, e-maez ar genstrivadeg, ha tri bloaz goude c'hoazh ez eas d'an Anaon e Pariz.

## Oberennoù

* Firenze gwelet eus San Miniato 1842-1859 Kambr ar C'henwerzh, Tolosa
* Nàpule gwelet eus ar Pusilleco 1842 Mirdi an Aogustined, Tolosa
* Paris gwelet eus uhelennoù ar Père Lachaise 1842-1859 Mirdi an Aogustined, Tolosa
* Roma gwelet eus Monte Mario 1842-1859 Mirdi an Aogustined, Tolosa
* Saint-Savin Maendresadenn, 1831-1833 Levraoueg kêr, Tolosa

## Notennoù

* ↑ Jine Sarazin de Beaumont, Hommage à la mémoire de Mme Augustine Dufresne, née à Paris le 10 octobre 1789, ... veuve d'Antoine-Jean Gros, le peintre de Jaffa - Notice sur Mme Augustine Dufresne, Imp. J. Claye, 1859.

## Daveoù

* (fr) LANDON Charles Paul, Annales du Musée et de l'école Moderne des Beaux-Arts, 1831
* (fr) LANDON Charles Paul, Annales du Musée et de l'école Moderne des Beaux-Arts, 1834
* (fr) GABET Charles, Dictionnaire des artistes de l'école française, au XIX$^{ème}$ siècle, Madame Vergne, 1834
* (fr) MARMOTTAN Paul, L'École française de peinture (1789-1830), H. Laurens, Paris, 1886
* (fr) Inventaire général des richesses d'art de la France, Plon, Paris, 1891
* (fr) Nouvelles archives de l'art français], 1893, p. 326
* (en) ROSENFELD Daniel, European Painting and Sculpture, ca.1770-1937: In the Museum of Art - Rhode Island School of Design, Rhode Island School of Design, 1992 (ISBN 978-0-9115-1755-2)
a vo kavet e Wikimedia Commons.
# Louise Ackermann

Louise-Victorine Choquet (Pariz, 30 a viz Du 1813 – Nisa, 2 a viz Eost 1890), Louise-Victorine Ackermann hec'h anv-pluenn, a oa ur varzhez c'hall.

## He buhez

Ganet e oa Louise-Victorine Choquet e Pariz ; Pikarded e oa he zud, deuet da chom da gêr-benn Bro-C'hall. Troet e oa he zad gant al lennegezh, hini Voltaire dreist-holl, ha reiñ a reas dezhi un deskadurezh pell diouzh ar relijion. Goude ur pennad e kuitaas Pariz gant e diegezh, e wreg hag o zeir merc'h, da vont da chom war ar maez. Ur bugaleaj digenvez he doe Louise.
Kaset e voe da Alamagn da studiañ, d'an Humboldt-Universität zu Berlin, savet gant Wilhelm von Humboldt (1767-1835).

### Eured

E 1844 e timezas d'ar pastor protestant elzasat Paul Ackermann, a oa mignon da P.-J. Proudhon. Pa varvas he fried, e 1846, ez eas da chom war ar maez, en ur genlabourat gant ar Revue des Deux Mondes, o kas barzhonegoù, a zastumas e levrioù goude: Contes en vers (1855), Premières poésies (1873), Poésies philosophiques (1874) ha Pensées d'une solitaire (1883).
Mervel a reas e Nisa.

## Hec'h oberennoù

* Contes et Poésies, 1862.
* Le Déluge, 1876.
* Pensées d'une Solitaire, Précédées d'une Autobiographie, 1882.
* Oeuvres, 1885.
* Ma Vie, 1885.
* Première Poésies, 1885.
* Poésies Philosophiques, 1885.
* Contes, 1955.
* Poésies Philosophiques, 1971.

## Levrlennadur

* Louise Ackermann : Ma vie – Premières poésies – Poésies philosophiques, Éditions L'Harmattan, 2005(ISBN 978-2-7475-9407-3)

## Liammoù diavaez

* (fr) Paroles d'un amant
* (fr) Wikimammenn : Louise-Victorine_Ackermann
# Louise Auguste Danmark

Louise Auguste Danmark, pe Louise Augusta af Danmark e daneg, ganet e 1771 en Hørsholm, ha marvet e 1843 en Augustenburg, a oa ur briñsez eus Danmark ha Norge hag a deuas da vout dugez Schleswig-Holstein-Sonderburg-Augustenburg dre he dimeziñ.
En-ofisiel e oa merc'h d'ar roue Christian VII ha d'ar rouanez Caroline Mathilde von Hannover. Hogen krediñ a reer a bep tu eo Johann Friedrich Struensee, medisin ar roue ha rejant de facto, an hini a oa tad dezhi. « Struensee vihan » a veze graet anezhi.

## Dimeziñ ha bugale

Dimeziñ a reas da Friedrich Christian II (Schleswig-Holstein-Sonderburg-Augustenburg)
* Poltred Louise Augusta en bugel. Pastel gant H.P. Sturz, 1771. Kastell Rosenborg, Danmark.
* Poltred Louise Augusta, gant Anton Graff, 1791. Kastell Rosenborg, Danmark.
* Louise Augusta Danmark, Dugez Schleswig-Holstein
# Louise Berger

Louise Berger a oa un anarkourez a orin rusian ha latvian. Ganet e voe war-dro 1890 ha marvet war-dro 1921 e Rusia ; bez e voe ezel eus an Anarchist Red Cross hag embannerez kazetenn Emma Goldman, Mother Earth Bulletin, e New York. Brudet-bras e voe louise Berger er-maez eus kelc'hioù an anarkourien e 1914 goude tarzhadenn dic'hortoz ur vombezenn en he ranndi e New York City (brudet gant an anv the Lexington Avenue bombing). Pevar a dud a voe lazhet hag ul lodenn vras eus an ti-uhel a voe distrujet.
N'eo ket sklaer penaos eo marvet met war e seblant e vefe bet lazhet gant polis-kuzh an Tcheka Bolchevik pe gant nerzhioù surentez al Lu Ruz e-pad kampagn brezel Trostky a-enep an "anarko-torfedourien" hag ar re disivouderien. Lod all a embann e vefe marvet gant an tifuz
# Louisa Moritz

Ciro Netto Castro, brudetoc'h dre he lesanv Louisa Moritz, ganet d'ar 25 a viz Gwengolo 1936 hag aet da Anaon d'ar 4 a viz Genver 2019, a oa un aktourez hag un alvokadez kuban-stadunanat. Ur wech erruet e New York o tont eus Kuba, he devoe tapet ur vestroni war ar Gwir. Goude-se e oa deut da vezañ aktourez. Brudet eo bet dre he rolloù evel en One Flew Over the Cuckoo’s Nest gant Jack Nicholson, Myra en Death Race 2000 ha dre ar stirad skinwel Love, American Style.

## Marv

Marvet eo goude ur gouezhadenn, oadet e oa a 82 vloaz.

## Bill Cosby

E miz Du 2014 e oa bet Louisa Moritz unan eus ar maouezed kentañ oc'h embann e oa Bill Cosby un torfedour reizhel. Embannet he devoa e oa bet arsailhet gantañ er green room eus an abadenn The Tonight Show e 1971. Cosby en devoa embannet e oa ul liverez gevier. Douget he devoa klemm evit tagadenn war he brud, hec'h alvokad a gendalc'h gant ar c'hlemm goude he marv.
# Mia Khalifa

Mia Khalifa (arabeg: ميا خليفة‎), ganet d'an 10 a viz C'hwevrer 1993, brudet ivez evel Mia Callista, zo ur vaouez eus Liban, brudet er rouedadoù sokial, ur webcam model ha bet eo aktourez pornografek ivez. Aktourez eo bet etre 2014 ha 2015.
Khalifa, ganet e Beirout, a oa aet da vevañ da Stadoù-Unanet Amerika e 2001. Kroget e oa da c'hoari e filmoù pornografek e miz Here 2014. E miz Kerzu e oa pignet betek ar 1añ plas a aktourez hervez al lec'hienn Pornhub. Gwelet fall spontus e oa bet ar choaz micherel-se er Reter Nesañ, dreist-holl goude ur video lec'h ma c'hoarie gant un hijab islamek. Goude tri miz, Khalifa he devoa paouezet gant ar bed pornografek evit mont war-zu ar rouedadoù sokial. Etretant e oa bet torret al liammoù etrezi hag he familh.

## Tro-dro Mia Khalifa

E miz Du 2016, ur sinadeg enlinenn a c'houlenne digant ar prezidant stadunanat Donald Trump lakaat Khalifa evel kannadez ar vro en Arabia Saoudat.

## Liammoù diavaez

* Lec'hienn ofisiel
* Mia Khalifa war IMDb
# Mi Buenos Aires querido

Mi Buenos Aires querido zo ur ganaouenn tango, unan eus re vrudetañ Carlos Gardel hag Alfredo Le Pera, ha savet e 1934.
Kanet eo e-barzh ar film heñvelanvet e 1936, kaset da benn gant Julio Irigoyen. Kanet eo bet ivez gant Julio Iglesias hag Alberto Cortez

## Liammoù diavaez

* Ar ganaouenn Mi Buenos Aires querido
# Miagliano

Miagliano zo ur gumun eus Italia, e proviñs Biella, e Piemonte.

## Pennad kar

* Magliano
# Miajadas

Miajadas zo ur gumun eus proviñs Cáceres, en Extremadura, e Spagn. An niver annezidi zo 9 359 (2023).
# Mi-24

Ar Mil Mi-24 (rusianeg: Миль Ми-24; kod NATO : Hind) zo ur viñsaskell-dagañ ponner, gant un dezougen soudarded izel (betek eizh den). Savet eo gant an embregerezh sevel biñsaskelloù Mil eus Moskov. Degemeret e oa bet an Mi-24 e servij aerlu an Unvaniezh Soviedel e 1972. Implijet eo ar viñsaskell gant 58 bro dre ar bed.
Evit an NATO, an doareoù biñsaskelloù evit an ezporzhañ, Mi-25 hag Mi-35, zo "Hind D" hag "Hind E". An nijerien soviedel a rae eus an Mi-24 an "tank nij" (rusianeg : летающий танк, romanekadur : letayushchiy tank), un anv hag a voe implijet e-kerzh an Eil Brezel-bed evit an nijerez vrezel soviedel da dagañ an douar Il-2 Shturmovik. Lesanvioù all nann ofisiel zo, evel "Galina" (pe "Galya"), "Krokodil" (rusianeg : Крокодил, romanekadur: Krokodil), adal an touell livadur, "gwerenn evit evañ" (rusianeg : Стакан, romanekadur : Stakan), dre ar gwerennoù a veze kavet a-raok dirak er viñsaskell doareoù Mi-24.

## Istor
### Aloubadeg Ukraina gant Rusia e 2022 - bremañ

D'ar 1añ a viz Ebrel 2022 e Belgorod, daou viñsaskell Mi-24 ukrainat o devoa taget kêr ha tennet war ur mirva dour-tan. Plantet e vo tan ennañ.
# Mi veneración

Mi veneración zo ur ganaouenn spagnolek, anavezet ivez evel «Virgen de la Caridad» (met meur a gan all zo en anv-se), savet gant Miguel Matamoros (1894-1971) en enor da Werc'hez El Cobre, nepell diouzh Santiago de Cuba, en Enez Kuba, anavezet e spagnoleg evel Nuestra Señora de la Caridad del Cobre, pe Virgen de la Caridad del Cobre, Caridad del Cobre pe Cachita, a zo patronez ar vro. E relijion ar santería e klot gant Oshun.
Pa voe enrollet en 1974 gant al laz Los Melódicos, ha kanet gant Victor Piñero, e voe anvet «Veneración» ha manet eo an anv nevez.

## Kanerien all

Enrollet eo bet gant ar ganerien-mañ:
* Trio Matamoros
* Los Melódicos
* Roberto Torres.

## Liammoù diavaez

* Kanet gant Miguel Matamoros :
* Kanet gant Idalvelis Vaillant Lois :
* Kanet gant Maria Caridad :
# Mi welais jac-y-do

Mi welais jac-y-do zo unan eus ar rimadelloù kembraek brudetañ.

## Ar rimadell

    Mi welais jac-y-do
    yn eistedd ar ben to,
    het wen ar eu ben
    a dwy goes bren
    yn canu "ho ho ho" ! .

### Troidigezh

    Gwelet em eus ur c'havan
    en e goazez war-lein an doenn
    un tog gwenn war e benn
    ha divhar goad
    o kanañ "ho ho ho" !

## Liammoù diavaez

* Bugale o kanañ

## Notennoù

* ↑ Ar ganerez Heather Jones o kanañ :
# Miami

Miami (distagadur saoznek LFE: [maɪˈæmi] pe [maɪˈæmə]) zo ur gêr lec'hiet e gevred stad Florida e Stadoù-Unanet Amerika. Bez' e oa 408 568 a annezidi e 2010. Penn-lec'h kontelezh Miami-Dade eo ivez. Emañ Miami war aod kornôk al Meurvor Atlantel. Un tolpad kêr bras a zo en-dro dezhi gant 5 564 635 a dud (2010) ar pezh a ra anezhi 8vet hini ar Stadoù-Unanet.

## Kêrioù gevellet

| Amman Jordania Ankara Turkia Asti Italia Bogotá Kolombia Buenos Aires Arc'hantina Cochabamba Bolivia | Kagoshima Japan Lima Perou Managua Nicaragua Murcia Spagn Palermo Italia Port-au-Prince Haiti | Qingdao Sina Salvador Brazil Santiago Chile Santo Domingo Republik Dominikan Baghdad Irak Varna Bulgaria |

## Liammoù diavaez

* (en) Lec'hienn ofisiel
a vo kavet e Wikimedia Commons.
# Miamieg

Ur yezh aljek eus is-skourr eus yezhoù algonkek ar c'hreiz eo ar miamieg (miami-myaaamia), komzet gwechall e Miami e norzh-kreiz Indiana hag e Miami ha Peoria e biz Oklahoma er Stadoù-Unanet.
Div rannyezh ez eus:
* Rannyezh Miami
* Rannyezh Peoria
Ur yezh varv an hini eo met klasket e evz reiñ lusk dezhi adarre..

## Gwelet ivez

* Yezhoù aljek
* Yezhoù algonkek
# Michel Mohrt

Michel Mohrt a zo ur skrivagner breizhat gallek ganet e Montroulez d'an 28 a viz Ebrel 1914, ha marvet d'ar 17 a viz Eost 2011 e Pariz. Ezel e oa eus an Akademiezh c'hall, ha priz bras romant an Akademiezh c'hall en devoa bet e 1962 evit La Prison maritime a zo e levr anavezetañ ma vez taolennet ennañ Emsav Breizh a-raok ar brezel.

## Michel Mohrt hag ar brezhoneg

Skeudennet e oa bet gantañ levr Jakez Riou Gorsedd Digor (1928). Pa oa bet degemeret en Akademiezh c'hall e 1985 en devoa distaget un nebeud bommoù brezhoneg, ha Jean d'Ormesson en devoa degemeret anezhañ gant ur frazenn vrezhonek ivez, en e brezegenn. Savet e vije bet a-enep mennad an Akademiezh c'hall a-enep meneg ar yezhoù-rannvro e bonreizh ar Republik c'hall.

## Liammoù diavaez

* (fr) Fichenn ar skrivagner war lec'hienn an Académie Française

## Daveennoù

* ↑ Pennad ABP da geñver e varv.
# Michel Onfray

Un doktor war ar brederouriezh, kelenner ha skrivagner eo Michel Onfray. Ganet eo d'ar 1añ a viz Genver 1959 e Argentan.

## Buhez prevez

Bet eo o vevañ e-pad 37 vloaz gant Marie-Claude Ruel, kejet o devoa e levraoueg Argentan. E miz Eost 2013 e oa aet hounnezh da Anaon en Argentan goude ur stourm a 13 bloavezh a-enep d'ur Krign-bev.

## Liammoù diavaez

* lec'hienn Michel Onfray gant e vuhezskrid

## Notennoù ha daveoù

* ↑ 14/11/2013 Le Journal de l'Orne: Perak e kuitaan ar gêr, atersadenn M.Onfray diwar-benn Argentan
* ↑ Lepoint.fr 15/03/2015: Michel Onfray, Marie-Claude Ruel ma compagne
# Michel Martelly

Michel Martelly (ganet d'an 12 a viz C'hwevrer 1961 e Côtes-de-Fer) zo ur soner, sonaozour ha politikour haitiad ha prezidant ar vro eus ar 14 a viz Mae 2011 betek 2016.
# Michel Micombero

Michel Micombero (1940 - 16 a viz Gouere 1983) a oa ur soudard hag ur politikour tutsi eus Burundi ha prezidant kentañ ar vro.
Studiañ a reas e Belgia ha distreiñ d'e vro e 1965 ma teuas da vezañ ministr kentañ d'an 11 a viz Gouere 1966. Un nebeud mizioù goude, d'an 28 a viz Du, e skarzhas ar roue Ntare V ha lakaat un termen d'ar vonarkiezh. Embann a reas ar republik hag en em lakaat da brezidant. Buan ec'h eas da diktatour, harpet gant an UPRONA, ar strollad politikel nemetañ er vro.
E 1972 ech emsavas an Hutued. Diarbennet e voent ha war-dro 150 000 Hutu a varvas e-pad al lazhadeg da heul. D'ar 1añ a viz Du 1976 e voe skarzhet Micombero e-pad un taol-Stad aozet gant Jean-Baptiste Bagaza. Mont a reas en harlu da Somalia ma varvas e 1983.
g • ka • kePrezidanted Burundi :
* Michel Micombero · Jean-Baptiste Bagaza · Pierre Buyoya · Melchior Ndadaye · François Ngeze · Sylvie Kinigi · Cyprien Ntaryamira · Sylvestre Ntibantunganya · Pierre Buyoya · Domitien Ndayizeye · Pierre Nkurunziza  · Évariste Ndayishimiye ·